projecte-aina/catalan_government_crawling huggingface dataset:
La salut pública i l'atenció primària col·laboren en projectes de salut comunitària, que s'ha consolidat entre els serveis de la xarxa local que s'ofereixen a la Regió Sanitària de Lleida.
A Catalunya les malalties cardiovasculars van causar 18.146 morts el 2012, sent la principal causa de mort.
Les dades actuals mostren una millora dels indicadors relacionats amb els factors de risc
Les actuacions que estan en marxa s'adrecen als cinc reptes del Pla interdepartamental de salut pública
La Generalitat de Catalunya amplia el programa a 8 municipis
El programa s'amplia aquest curs a vuit municipis.
Les actuacions tenen un impacte directe en els 1.185 treballadors de l'edifici.
Es publiquen els resultats de l'estudi BIBE, un estudi pioner a l'Estat, que s'ha realitzat en 83 centres d'atenció primària de tot Catalunya
La mesura està sent molt ben acceptada per la població i pels professionals, amb una cobertura estimada del 56%
Els serveis de restauració per a treballadors i per a familiars i visitants de l'Hospital General de Granollers i de l'Hospital Municipal de Badalona han rebut l'acreditació Amed com a establiments promotors de l'Alimentació mediterrània
L'Equip de l'Agència de Salut Pública del Baix Llobregat Centre Nord-Fontsanta dóna serveis de salut pública a 24 municipis i a prop de 454.000 persones
A la regió metropolitana de Barcelona 37 projectes de salut comunitària integren salut pública i atenció primària per abordar els principals reptes per millorar la salut de la població.
Quatre establiments de restauració dels campus de Barcelona de la UPC reben l'acreditació AMED (alimentació mediterrània).
Es tracta d'una intervenció integral, que abasta accions en l'àmbit de l'alumnat, del professorat i dels monitors esportius així com de les instal·lacions
Tortosa, 17 de desembre de 2014
Durant el Festival, més de 3.000 infants d'entre 3 i 12 anys realitzaran tallers per promoure el consum de fruita fresca, el joc actiu i els hàbits higiènics a l'hora de preparar el menjar
L'experiència s'ha realitzat a Terrassa, Gavà, Badalona i L'Hospitalet de Llobregat i el proper curs s'estendrà a més poblacions
S'han presentat les actuacions dels diversos departaments no sanitaris del Govern que tenen influència en la millora de la salut de les persones.
També s'han mostrat diverses experiències municipals en aquest camp
S'hi han exposat experiències de diferents administracions i col·lectius que tenen per objectiu combatre les desigualtats socials.
Els premis s'han lliurat en el marc de la VII Jornada del PAAS.
La Jornada recull les novetats i millors projectes de l'àmbit educatiu, comunitari, sanitari, laboral i de recerca.
Amb aquesta Jornada volen donar a conèixer aquelles experiències que, principalment des de fora del sistema sanitari, tenen una repercussió important en la salut de la població.
l'Escola d'Hostaleria de Castelldefels rep la certificació de l'Agència de Salut Pública de Catalunya per promoure la dieta mediterrània entre els seus comensals.
Es tracta d'una iniciativa del Pla interdepartamental de salut pública (PINSAP) amb l'Associació Empresarial de Fruita de Catalunya (Afrucat) i el Departament d'Ensenyament, entre d'altres.
L'esperança de vida arriba gairebé als 80 anys en homes i sobrepassa els 85 en dones.
El 38,6% de la població pateix algun problema de salut crònic.
El compromís dels carnissers i els cansaladers és rebaixar un 10% la sal utilitzada i un 5% els greixos perquè els productes elaborats s'ajustin més a les recomanacions que fan els experts en salut.
L'empitjorament dels indicadors socials i econòmics en el context de crisi té un impacte negatiu sobre la salut dels grups de població més vulnerables i en risc d'exclusió social.
L'escriptor valencià reivindica la "capacitat de la ficció per aproximar-se a la veritat, més que les memòries o les cròniques".
Ja hi ha 17 restaurants lleidatans adherits a l'acció pilot de promoció del consum de la fruita fresca en tots els àpats.
La lluita contra la sida és una de les àrees d'intervenció generals del Pla de Salut i s'emmarca dins de les prioritats del sistema sanitari pel període 2011-2015.
El dia 28 de Juliol, és el Dia Mundial de les Hepatitis.
Aquest any sota el lema "Torneu-hi a pensar"
El document que ha presentat el Govern és el resultat de la feina conjunta entre les entitats del sector i els diferents departaments involucrats.
S'ha incidit en la importància del paper dels departaments com a agents promotors de la salut de la població.
Com a continuació de la presentació del PINSAP en el Palau de la Generalitat del passat dia 14 de febrer, s'està treballant a compartir el PINSAP amb les delegacions territorials del Govern de la Generalitat.
El 13 de maig es va presentar a la Delegació Territorial del Govern de la Generalitat a Barcelona.
Es va comptar amb la presència del doctor Antoni Mateu Serra, secretari de Salut Pública, del senyor Fernando Brea Vide, delegat territorial del Govern a Barcelona i dels delegats territorials dels diferents departaments de la Generalitat.
La salut pública, a fi de desplegar totes les seves activitats de manera eficaç, necessita eines de govern que permetin garantir la coordinació de les accions que incideixen en la salut de la població i que són competència dels diversos departaments en què s'organitza l'Administració de la Generalitat
Es parteix de la idea que la salut pública no és responsabilitat única del sector de la salut, sinó que la salut es crea en el context de la vida diària i quotidiana, i això fa que la majoria dels determinants de la salut es trobin fora del sistema sanitari.
Es reconeix que les polítiques públiques i les decisions en àmbits que no siguin la salut poden tenir una repercussió significativa en la salut de la població, l'equitat en salut i la capacitat dels sistemes de salut per respondre a les necessitats de la ciutadania.
S'han concretat algunes de les actuacions en les quals ja s'està treballant en el marc del PINSAP, com ara la creació d'una marca d'empresa promotora de salut, l'opció de fruita fàcil i de proximitat en els establiments de restauració, el programa de prescripció social (prescripció d'activitats socials i culturals en persones en situació de vulnerabilitat) i Fitjove (promoció d'activitat esportiva i prevenció del consum de drogues en adolescents).
En aquesta sessió s'ha incidit en el paper dels departaments com a agents promotors i corresponsables de la salut de la població.
S'ha aprofitat per comunicar que properament se celebrarà la jornada "La Salut en Totes les Polítiques: el PINSAP", on es presentaran actuacions dels diferents sectors del govern, en els quals es capitalitzin les influències que tenen sobre la salut les polítiques que impulsen.
Està prevista la participació dels delegats territorials dels departaments de la Generalitat i representants de la societat civil de cada territori (ens locals, cambres de comerç, teixit associatiu, universitats...).
La directora de promoció de la Salut i el director de Protecció de la Salut de l'Agència de Salut Pública de Catalunya (ASPCAT), Carmen Cabezas i Lluís Picart, han presentat a Girona el Pla Interdepartamental de Salut Púlbica de Catalunya (PINSAP).
Ho han fet davant del delegat territorial del Govern a Girona, Eudald Casadesús, i dels delegats territorials dels diferents departaments de la Generalitat.
Tots han recordat la tasca de tots els departaments com a agents promotors i corresponsables de la salut de la població, sense deixar de banda que el PINSAP també pretén implicar a l'administració local i tots els sectors de la societats.
Un dels reptes és aglutinar i promoure l'esforç del país per millorar l'entorn, les condicions de vida i treball i el treball intersectorial i en xarxa sobre els determinants estructurals i socials de la salut.
S'ha aprofitat per comunicar que properament se celebrarà la jornada "La Salut en Totes les Polítiques: el PINSAP", on es presentaran actuacions que ja s'estan duent a terme des dels diferents sectors del govern, en les quals es capitalitzen les influències que tenen sobre la salut les polítiques que impulsen.
Protegir i millorar la salut de la població requereix de l'acció de tot el govern, el que es coneix com una estratègia de "Salut en totes les polítiques".
Aquesta estratègia és recomanada a nivell internacional per organismes com l'Organització Mundial de la Salut (OMS) que la recull a l'hora de plantejar l'Estratègia de Salut 2020.
Per tant, la salut pública, a fi de desplegar totes les seves activitats de manera eficaç, necessita eines de govern que permetin garantir la coordinació de les accions que incideixen en la salut de la població i que són competència dels diversos departaments en què s'organitza l'Administració de la Generalitat.
Es parteix de la base que la salut pública no és responsabilitat única del sector de la salut, ja que la salut de les persones, s'estima que un 80%, depèn de factors externs al sistema sanitari que tenim.
La salut es crea en el context de la vida diària i quotidiana, relacionats per tant amb l'entorn, els factors socioeconòmics i els estils de vida.
És per això que és necessari un abordatge conjunt des de diferents sectors socials i de l'administració pública, tant l'autonòmica com la local.
Es reconeix que les polítiques públiques i les decisions en àmbits que no siguin la salut poden tenir una repercussió significativa en la salut de la població, l'equitat en salut i la capacitat dels sistemes de salut per respondre a les necessitats de la ciutadania.
S'han concretat algunes de les actuacions en les quals ja s'està treballant en el marc del PINSAP, presentat el passat 14 de febrer al Palau de la Generalitat, com ara la creació d'una marca d'empresa promotora de salut, l'opció de fruita fàcil i de proximitat en els establiments de restauració, promoure la mobilitat activa tant en l'activitat quotidiana com en l'oci i impulsar la qualitat sanitària com a criteri de prestigi dels aliments produïts a Catalunya i destinats al mercat internacional.
El secretari de Salut Pública de la Generalitat, Antoni Mateu, ha tancat avui la jornada dedicada a la prevenció de riscos laborals "La promoció de la salut com a estratègia empresarial", organitzada per Foment del Treball a la seu de la patronal catalana.
Mateu ha animat els empresaris a adoptar mesures de promoció de la salut en el lloc de treball, seguint un model d'"empreses promotores de salut" que "acaba repercutint per a bé en la salut del treballador, afavoreix el bon clima en el lloc de treball i, de retruc, la productivitat".
El màxim responsable de Salut Pública de la Generalitat ha recordat la importància de la prevenció de riscos laborals per a la garantia de la seguretat i la salut dels treballadors i ha fet èmfasi en el fet que unes bones condicions d'ocupació es relacionen amb una millora de la productivitat de les empreses.
El doctor Mateu ha ressaltat la proposta inclosa en el Pla interdepartamental de salut pública (PINSAP) de considerar en els contractes públics les empreses promotores de la salut.
Les jornades s'han desenvolupat al voltant d'una desena d'intervencions que han destacat aspectes com la promoció de l'activitat física, dels hàbits alimentaris saludables i l'aplicació de programes preventius de consum d'alcohol i altres drogues, entre d'altres.
També ha participat en les sessions la subdirectora general de Promoció de la Salut de l'Agència de Salut Pública de Catalunya (ASPCAT), Carmen Cabezas, qui ha explicat les línies bàsiques del PINSAP pel que fa referència a les polítiques d'ocupació i salut.
Cabezas ha destacat que en aquest Pla, en què participa tot el Govern conjuntament amb els diferents sectors implicats, s'inclouen actuacions de promoció de l'alimentació mediterrània (AMED) als restaurants laborals, la promoció de l'ús de les escales als edificis i de la mobilitat activa per desplaçar-se a la feina, i la inclusió de tots aquests aspectes en les empreses promotores de salut.
La jornada ha estat organitzada per Foment del Treball, que des de l'any 2001 es compromet a oferir un servei d'assessorament tècnic directe en gestió de prevenció de riscos laborals a les pimes del país a través de la seva Oficina de Prevenció de Riscos Laborals (OPRL).
Foment respon a qualsevol tipus de consulta sobre matèria preventiva i visita les empreses per assessorar-les i informar-les sobre la implementació efectiva de la seguretat i salut laboral.
També desenvolupa anualment un calendari d'activitats obertes per informar sobre novetats en matèria de gestió de la prevenció de riscos laborals, alhora que edita i crea una col·lecció de material divulgatiu i eines preventives a disposició del teixit empresarial català.
Tot aquesta informació l'ofereix a través de la plataforma web prl.foment.com.
Antoni Mateu insisteix que el 80% dels determinants que condicionen la salut de les persones estan fora del sistema sanitari i que, per tal de construir salut i evitar la malaltia, és imprescindible una actuació transversal a totes les polítiques, tal com planteja el PINSAP, que està en la línia de la estratègia de l'OMS-Europa Salut 2020.
De fet, la presentació del PINSAP al Palau de la Generalitat, el passat mes de febrer, va ser apadrinada per la directora per a Europa de l'OMS, Zsuzsanna Jakab, que va felicitar el Govern per la iniciativa.
El doctor Mateu va remarcar el compromís de la Generalitat, a través del president i el conseller de Salut al capdavant, amb aquestes polítiques.
Pel que fa a la implementació del Pla a escala territorial, destaquen especialment els programes de creació d'una marca d'empresa promotora de la salut, l'opció de fruita fàcil i de proximitat a la restauració.
També es va fer èmfasi en el programa de prescripció social d'activitats comunitàries a pacients vulnerables, que ja s'ha posat en marxa de forma pilot a 4 ABS de la ciutat de Tarragona, el programa d'envelliment saludable, en fase d'adaptació al territori amb la col•laboració del Departament de Benestar Social i Família, la potenciació de la Xarxa de Salut Comunitària al Camp de Tarragona, ja força arrelada, junt amb l'Observatori de Determinants Socials, i l'activitat de l'Observatori de Salut i Medi Ambient del Servei Regional de l'ASPCAT, que, en col•laboració amb el Departament de Territori i Sostenibilitat, la Diputació de Tarragona i diversos ajuntaments estudia l'impacte en la salut de la contaminació atmosfèrica.
El 19 de juny s'ha presentat el Pla interdepartamental de salut pública (PINSAP) a la Delegació Territorial del Govern de la Generalitat a Lleida.
L'acte ha comptat amb la presència del doctor Antoni Mateu, secretari de Salut Pública, la senyora Mercè Bieto, directora del Servei Regional de l'Agència de Salut Pública a Lleida, el senyor Ramon Farré, delegat territorial del Govern a Lleida, i dels delegats territorials dels diferents departaments de la Generalitat.
La salut pública, a fi de desplegar totes les seves activitats de manera eficaç, necessita eines de govern que permetin garantir la coordinació de les accions que incideixen en la salut de la població i que són competència dels diversos departaments en què s'organitza l'Administració de la Generalitat.
Es parteix de la idea que la salut pública no és responsabilitat única del sector de la salut, sinó que la salut es crea en el context de la vida diària i quotidiana, i això fa que la majoria dels determinants de la salut es trobin fora del sistema sanitari.
Es reconeix que les polítiques públiques i les decisions en àmbits que no siguin la salut poden tenir una repercussió significativa en la salut de la població, l'equitat en salut i la capacitat dels sistemes de salut per respondre a les necessitats de la ciutadania.
S'ha incidit en el paper dels departaments com a agents promotors i coresponsables de la salut de la població, sense deixar de banda que el PINSAP també pretén implicar l'administració local i tots els sectors de la societat.
Un dels reptes és aglutinar i promoure l'esforç del país per millorar l'entorn, les condicions de vida i treball, i el treball intersectorial i en xarxa sobre els determinants estructurals i socials de la salut.
S'han concretat algunes de les actuacions en el territori en les quals ja s'està treballant en el marc del PINSAP, com ara l'opció de fruita fàcil i de proximitat en els establiments de restauració; l'impuls al projecte Amed als menjadors laborals, bars, restaurants i als centres sanitaris del SISCAT; la promoció de la mobilitat activa amb el desenvolupament de la figura de la persona experta activa i la promoció dels entorns que afavoreixin els desplaçaments actius i la salut comunitària a partir del treball en xarxa de salut pública amb l'atenció primària i tota la comunitat.
La guia recull 44 receptes amb informació sobre els tipus de cocció i les quantitats recomanades dels aliments bàsics
Tota la xarxa USCAT (universitats saludables de Catalunya) disposa de l'acreditació AMED, amb aquesta incorporació
El Secretari de Salut Pública inaugura la Jornada COMSalut amb una defensa de la implantació d'un nou model que prioritzi l'atenció integral de la salut
El projecte forma part de les polítiques sanitàries que impulsa el Departament de Salut, potenciant la salut comunitària mitjançant la col·laboració entre assistència primària, la salut pública i la comunitat.
S'ha presentat una guia de recursos per implementar projectes comunitaris que segueixin la línia del projecte, fruit de les experiències municipals.
El secretari de Salut Pública alerta de les conseqüències negatives del soroll sobre la salut de les persones
Salut se suma al Dia Mundial de l'Activitat Física promovent l'ús de les escales i les pauses actives
La jornada ha volgut definir la salut pública, més enllà de la sanitat pública, i fer conèixer quins són els determinants de la salut de les persones.
L'ICS Girona i l'IAS estan desenvolupant un projecte comunitari per promoure canvis en l'estil de vida i en l'autoestima dels infants amb excés de pes basat en el programa "Nens en moviment"
El Projecte forma part de les polítiques sanitàries que impulsa el Departament de Salut per potenciar la salut comunitària mitjançant la col·laboració entre l'assistència primària, la salut pública i la població.
És una de les recomanacions d'un document editat per l'Agència de Salut Pública de Catalunya que conté consells per a menjadors escolars i per a famílies
Pressionar-los perquè mengin pot conduir a més resistència a fer-ho, generar aversions a certs aliments i conductes alimentàries poc saludables
Professionals de l'Institut Català de la Salut prescriuen activitats com ara tallers de memòria, participació en clubs de lectura o d'esport.
Aquest projectes liderats per adolescents, promocionen estils de vida saludables tot involucrant els seus companys d'institut o altres escolars.
Al final de la campanya, els adolescents que han participat en el projecte han augmentat, de forma significativa, el consum de fruita i han realitzat més hores d'activitat física extraescolar.
El Restaurant Complex Congost s'adhereix a l'acreditació Amed
L'Agència de Salut Pública de Catalunya, en el marc del Pla interdepartamental de salut pública (PINSAP), ha acreditat un nou establiment, el Restaurant Complex Congost de Manresa, pel fet de promoure l'alimentació mediterrània en l'oferta gastronòmica amb productes de proximitat i cuina mediterrània.
El restaurant està ubicat en un espai esportiu; l'alimentació mediterrània que ofereix contribueix d'una manera positiva a la promoció de la salut.
L'acreditació es va lliurar el dia 25 de gener als propietaris de l'establiment a través del Servei de Promoció de la Salut a la Catalunya Central.
Avui ja són 133 municipis de tot Catalunya on hi ha almenys un establiment Amed; els 557 establiments acreditats tenen capacitat per oferir menús basats en l'alimentació mediterrània a més de 84.000 comensals diaris.
Més informació: Web del Programa Amed
La cafeteria Breic Cafe, de la Fundació Universitària del Bages, rep l'acreditació Aquí sí.
El dia 25 de gener, la cafeteria restaurant Breic Cafe, ubicada a l'edifici principal de la Fundació Universitària del Bages (FUB) de Manresa, va rebre l'acreditació Aquí sí.
Fruita i salut pel fet de promoure el consum de fruita fresca, variada, de qualitat i de proximitat, i complementar d'aquesta manera, l'oferta d'alimentació mediterrània i cardiosaludable.
Des de 2013, la cafeteria Breic Cafe és un establiment Amed; enguany s'hi ha renovat l'acreditació fins al 2019.
Tècnics del Servei de Promoció de la Salut a la Catalunya Central van fer el lliurament de l'acreditació a Florina Gargalac, encarregada de l'establiment.
A l'acte hi assistiren representants de la FUB i de DIESA, grup al qual pertany l'establiment.
Fruita fresca en tots els àpats a bars i restaurants és l'aposta del Pla interdepartamental de salut pública (PINSAP) per promoure el consum de fruita fresca, variada, de qualitat i de proximitat en els establiments de restauració del país.
Fruita i salut" és una campanya d'identificació de tots els establiments de restauració compromesos a oferir als clients racions de fruita fresca a punt per consumir.
L'objectiu és sumar el màxim de fruiteries, bars, restaurants i altres establiments per fer que el consum de fruita fresca sigui un hàbit estès en tot el territori i per a tota la població.
El desavantatge socioeconòmic té també impacte negatiu en la salut.
És una de les conclusions d'un estudi de LIFEPATH, el projecte finançat per la Comissió Europea que investiga els mecanismes biològics subjacents a les diferències socials en envelliment saludable.
Es tracta del primer informe que compara l'esperança de vida entre persones de diferents estatus socioeconòmics i la creua amb altres sis factors de risc de primer ordre, com el consum de tabac i la diabetis.
Aquests sis factors estan inclosos en l'estratègia de reducció de la mortalitat global de l'Organització Mundial de la Salut, contràriament al que passa amb l'estatus socioeconòmic.
El principal factor de risc, però, continua sent el consum de tabac.
S'associa a la pèrdua de 4,8 anys de vida.
Per darrere, la diabetis, que en trauria una mitjana de 3,9.
La inactivitat física s'associa a una pèrdua mitjana de 2,4 anys de vida, mentre que la pèrdua per la hipertensió és de 1,6 anys, la de l'obesitat 0,7, mentre que la del consum de risc d'alcohol és de 0,5.
En el cas de les condicions socioeconòmiques, l'estudi associa una posició laboral baixa a la pèrdua d'1,5 anys de vida entre les dones i de 2,6 entre els homes.
Els investigadors recomanen que les autoritats públiques prioritzin la millora socioeconòmica per corregir aquestes situacions.
Podeu llegir l'estudi, publicat per The Lancet, aquí.
Ho hem fet per mantenir la qualitat del servei que oferim tant a ciutadania com a professionals, organismes i institucions que treballen en aquest àmbit.
Aquesta renovació se suma al procés d'adaptació gràfica i funcional que ja s'ha fet als principals webs del Departament de Salut i a un gran nombre de webs de la Generalitat de Catalunya per optimitzar l'accés als continguts des de tota mena de dispositius.
En els temps que corren, la tecnologia canvia molt ràpidament, i els serveis que ofereix l'Administració es consumeixen de manera diferent de com es feia fa uns anys.
Avui dia, el telèfon mòbil ha pres un gran protagonisme, i el disseny s'hi ha hagut de cenyir.
Ara es parla de disseny responsiu, que adapta els continguts i les formes de navegació als diferents tipus de dispositius que els presenten, ja siguin un mòbil, una tauleta o la pantalla d'un ordinador.
A més, aquest format s'ha dissenyat perquè el web sigui més accessible per a persones amb discapacitats.
S'ha construït perquè sigui més intel·ligible, fàcil de llegir, inclusiu.
Pensat per ser útil a una ciutadania amb coneixements web molt variats i perfils d'usuaris amb necessitats molt diverses.